Giselle (modsisinding)

, ointutunan maya profesional sabaagi **Giselle**, songulun modsisinding Jepun om poinglongkod id Kabaatan Korea. Yau nopo nga puru do tinimungan tondu Kabaatan Korean girl kingaran Aespa, noturidong do SM Entertainment ontok Milau 2020.

## Koposion pogulu
Nosusu ii Giselle id Aeri Uchinaga id Watas Gangnam, Seoul, Korea Kabaatan, kumaa Tama Korea Kabaatan om tapa Jepun, om pinagayo id Tokyo, Jepun.  Dia abalantas yau do mimboros Jepun, Korea om Inggeris. 

Suminikul yau id Sikul Sompomogunan Tokyo. Montok sikul takawas, suminikul ii Giselle id Sikul Sompomogunan do Sacred Heart, hinombo nokointutun yau do K-pop ontok tou koduo id sikul takawas dau.  Suai ko ii, poinsikul nogi yau miampai dii Rima mantad tinimungan tondu NiziU. Kalapas di guminuli kaagu yau id Korea kalapas do naayi sikul montok tumanud panahangan kalalayan mantad SM Entertainment om nakalantoi do panahangan kalalayan do sarikat ontok kukuak kalapas do 4 pisingumbalan. Minomoguno yau do ngaran Giselle sabaagi ngaran sinasawat kalapas do nakaanu ngaran di mantad songulun senior id sarikat di ii minoguhup do momoluda dau.

## Kalaja'on

### 2020–di nondo : Debut id Aespa om abaabayan solo
kalapas do 11 wulan do pinludaan,  minopointutun SM Entertainment di Giselle sabaagi puru kotlu do Aespa ontok 6 Milau 2020,  hinombo iso tinimungan tonndu ko iso id sarikat di kalapas do Red Velvet ontok 2014. Minonimpuun yolo do kalaja'on single "Black Mamba " ontok 17 Milau.

Ontok Momuhau, 2021, tuminanud ii Giselle mengambil  id sinding "Zoo" miampai tambalut label mantad SM montok *[[2021 Winter SM Town: SMCU Express|Kakadayan SM Musim Tosogit 2021: SMCU Express]]* .

Ontok 4 Mahas 2024, pinoilang do ii Giselle nopo nga haro kopokitanan id single BOL4 "Lips" ii polobuson ontok 13 Mahas. Ontok 14 Milau, pinoilang do ii Giselle nopo nga haro kopokitanan id single Haon "Skrr" ii pinatatap do kolobuson aantakan 20hb. 

## Koonuan suai

### Ponokodungan
Ontok 1 Gomot 2024, nopili ii Giselle sabaagi duta jenama montok walai puhawang fesyen Sepanyol Loewe. Minomonsoi yau kopokitanan ko iso dau sabaagu duta diolo masaan do"Tinimungan Nokotounda-montok-Rosukon Musim Luruh 2024" do jenama di id Paris. Ontok 9 Manom, nopili ii Giselle sabaagi rarayou jenama kosmetik Either&, ii poinglongkod id Seoul nga haro palan montok koingkawason id Jepun ontok timpu di amu alaid.

Ontok 28 Mansak 2025, nopili ii Giselle sabaagi duta global montok SENKA, jenama pomiaraan kulit ii nakaanu taang ko-1 id pomorisian krim turos solinaid do tolu toun misuhut-suhut. Tonsi do promosi montok "SENKA Perfect Whip" ii popokito di Giselle maan polobuso misuhut-suhut id pogun om watas kinoiyonon do gunoon jenama SENKA, kohimpit Jepun, Korea, Thailand, Vietnam om Singapura. Ontok 17 Ngiop, minisokodung ii Maison Kitsuné miampai Eyes Magazine montok papalabus gambal koleksi SS25 miampai GISELLE sabaagi rarayou diolo.

### Kapanahakan
Ontok Mahas 2022, minanahak ii Giselle do puhawang soginumu KR₩ 10 juta kumaa Yuhengsa, iso kotinanan  okon laba' id Korea Kabaatan ii kitudu montok monigolig om mongusap tayam di poinglogos.

## Diskografi

### Single

#### Sabaagi artis nopili

### Kredit komposisi
Toinsanai kredit lagu naanu mantad pangkalan data Koisaan Hak Cipta Muzik Korea suai ko' namaan patayado.

## Videografi

## Filemografi

### Rancangan web

## Nuut

## Sukuon